Kembra

Kembra (Kembrek: Cymru) yw onan a'n powyow Keltek. Rann yw a'n Rywvaneth Unys. Pow Sows yw y gentrevek unnik, mes yn ogas yma Wordhen, Kernow, Alban, hag Ynys Manow (powyow keltek erell) a-dreus Mor Wordhon, an Mor Keltek, po Mor Havren. 

Kembra yw konna-tir menydhek yn Howlsedhes Breten Veur. Glow hag owr o poesek yn erbysieth Pow Kembra seulajydh, mes yma an balyow ow nagha a-dhia an blydhynyow 1970. 

Hanow usys treweythyow rag an pow yw Prynseth Kembra (Tywysogaeth Cymru yn Kembrek, Principality of Wales yn Sowsnek), mes nyns eus gans Pryns Kembra gweythres marnas arwoedhek yn governans an pow.

Yma omrewl finwedhys dhe'n pow a-dhia 1999, pan omguntellas Kuntelles Kenedhlek Kembra (lemmyn: Senedh Kembra) yn Kardydh wostalleth.

Abertawe ha Kasnowydh yw an trevow chyf war-lergh an benncita. Trevek ha diwysyansek yw glynnow Deghow Kembra, mes nyns eus poblans meur yn menydhyow Kres ha Gogledh Kembra.

An Normanyon a dryghas Kembra dre nebes tonnow, ha'n diwettha yn 1282. Rebellyans Owain Glyndŵr a-dhia 1400 bys 1409 a dhaswrug prynseth anserghek dres termyn. Yn 1536, Kembra a dheuth ha bos rann a Ruwvaneth Pow Sows.

 Ranndiryow chyf 
Yma 22 "ranndir jyf" yn Kembra a-dhia 1996: 3 tre, 9 konteth, ha 10 burjestra gonteth.

 Clwyd  Kloes  Conwy  Conwy  Konwy Sir Ddinbych  Denbighshire  Konteth Dinbygh  Sir y Fflint  Flintshire  Konteth Flint Wrecsam  Wrexham  Wreksam Dyfed  Dyves  Sir Gaerfyrddin  Carmarthenshire  Konteth Karvyrdhin  Ceredigion  Ceredigion  Keredigyon Sir Benfro  Pembrokeshire  Konteth Pennvro Gwent  Gwens  Blaenau Gwent  Blaenau Gwent  Bleynow Gwens Caerffili  Caerphilly  Karfili Torfaen  Torfaen  Torr-ven  Sir Fynwy  Monmouthshire  Konteth Menow  Casnewydd  Newport  Kasnowydh GwyneddGwynedh  Ynys Môn  Anglesey  Ynys Mon Gwynedd  Gwynedd  Gwynedh Morgannwg GanolGlamour Gres  Pen-y-Bont ar Ogwr  Bridgend  Penn-an-Bons war Ogour  Merthyr Tudful  Merthyr Tydfil  Merthyr Tusvil Rhondda Cynon Taf  Rhondda Cynon Taff  Rondha Kynon Tav Powys  Powys  Powys  Powys De MorgannwgGlamour Soth  Caerdydd  Cardiff  Kardydh Bro Morgannwg  Vale of Glamorgan  Bro Glamour Gorllewin MorgannwgGlamour West  Castell-nedd Port Talbot  Neath Port Talbot  Kastell-nedh Porth Talbot Abertawe  Swansea  Abertawa